ગુજરાતી ભાષામાં સૌથી પહેલાં લખાયેલી આત્મકથા ‘મારી હકીકત’ના લેખક નર્મદ મોટી લાલ પાઘડી સાથે સ્ટેજ પાછળથી પબ્લિક વચ્ચે પ્રગટ થયા અને 150-200 વર્ષ પહેલાંનો એ કાળખંડ સજીવન કરી દીધો. પોતાના જીવનની આપદા, સંઘર્ષ અને હકીકતો સાથે કઇ પરિસ્થિતિમાં તેમણે ‘હે કલમ હવેથી તારા ખોળે છઉં..’નો સંકલ્પ કર્યો તેને રક્ષિત વસાવડાએ બખૂબી પ્રસ્તુત કરી. ત્યારબાદ આવ્યા મણિલાલ નભુભાઈ દ્વિવેદી. આત્મનિમજ્જ – પોતાના ભૂલોની નિખાલસ કબૂલાત, અભ્યાસમાં પોતાની સાથે રમાયેલું પોલિટિક્સ, શુદ્ધ પ્રેમની શોધમાં કરેલી રંડીબાજી અને થયેલા ગુપ્તરોગ સહિતના પ્રસંગોને કલાકાર દેવર્ષ ત્રિવેદીએ જીવંત કર્યા.